ཞི་ཅིན་ཕིང་གིས་ནན་གྱིས་བསྟན་དོན།འཛམ་གླིང་གི་རྒྱལ་ཁབ་སོ་སོའི་གནས་ཚུལ་མི་འདྲ་བ་དང་།མཉམ་འབྲེལ་དྲ་བའི་འཕེལ་རྒྱས་ཀྱི་དུས་རིམ་མི་འདྲ་ལ།མདུན་དུ་ལྷགས་པའི་དངོས་ཡོད་འགྲན་རྩོད་ཀྱང་མི་འདྲ་ན་ཡང་།གཞི་གྲངས་དཔལ་འབྱོར་འཕེལ་རྒྱས་སུ་གཏོང་བའི་རེ་སྨོན་འདྲ་བ་དང་།དྲ་རྒྱའི་བདེ་འཇགས་འགྲན་རྩོད་ལ་ཁ་གཏད་འཇལ་བའི་ཁེ་ཕན་འདྲ་ལ།དྲ་རྒྱའི་བར་སྟོང་བཅོས་སྐྱོང་ལ་ཤུགས་སྣོན་པའི་དགོས་མཁོ་ཡང་འདྲ་བས།རྒྱལ་ཁབ་སོ་སོས་དངོས་གཉེར་མཉམ་ལས་གཏིང་ཟབ་ཏུ་སྤེལ་བ་དང་།མཉམ་སྐྱོད་སྒུལ་ཤུགས་དང་མཉམ་རྒྱལ་དམིགས་འབེན་དུ་བཟུང་ཞིང་།ཡིད་རྟོན་མཉམ་སྐྱོང་གི་ལམ་ཞིག་ཏུ་སྐྱོད་ནས།དྲ་རྒྱའི་བར་སྟོང་གི་ལས་སྐལ་གཅིག་པའི་ཐུན་མོང་ཚོགས་པར་སྔར་ལས་སྐྱེ་སྟོབས་དང་གསོན་ཤུགས་ཀྱིས་ཁེངས་པར་བྱེད་དགོས་ཟེར།